Քարհանի վանք

Քարհանի վանք (նաև՝ Սուրբ Աստվածամոր վանք, Միրզիկի անապատ), հայկական վանք Արևելյան Հայաստանում, ներկայիս Ադրբեջանական Հանրապետության Գյոյգյոլի շրջանի (նախկին Խանլարի) Միրզիկ գյուղի մոտ։

 Պատմություն 
 Հիմնադրում 
Վանքի հիմնադրումը որոշ մասնագետները վերաբերում են 16-17-րդ դարերինՍամվել Կարապետյան, Հյուսիսային Արցախ, Երևան, 2004, էջ 398։

 19-րդ դար 

Քարհանի վանքը ժամանակին ունեցել է բազմանդամ միաբանություն։ Գործել է մինչև 1870-ական թվականները։ Ունեցել է կալվածքներ, որոնցից հիմնականում զրկվել է 19-րդ դարի կեսերից հետո։

Վանքի պատմության ուսումնասիրության առումով բացառիկ հետաքրքրություն է ներկայացնում 1853 թվականին կազմված սույն տեղեկագիրը. 

 Վանահայեր 
Առկա տվյալների համադրմամբ մասամբ հնարավոր է ներկայացնել Քարհանի վանքի վանահայրերի ժամանակագրական հետևյալ ցանկըԹօփճեան Յ. Յակոբ, Ցուցակ ժողովածուաց Դադեան Խաչիկ վարդապետի, մասն Բ, Վաղարշապատ, 1900, էջ 21Հայաստանի ազգային արխիվ, ֆ. 53, ց. 1, գ. 3830, թ. 78Հայաստանի ազգային արխիվ, ֆ. 53, ց. 1, գ. 3836, թ. 56. 
 Եղիազար եպիսկոպոս. վախճ. 1713 թ.
 Հովսեփ վարդապետ
 Սարգիս եպիսկոպոս. հիշ. 1770-1773 թթ.
 Մկրտիչ վարդապետ
 Պողոս վարդապետ
 Աբեղա (անունն անհայտ է). հիշ. 1857 թ.
 Վարդապետ (անունն անհայտ է). հիշ. 1862 թ.

 Ճարտարապետություն 
Վանական համալիրի մեջ մտել է եկեղեցին՝ արևմուտքից կից փոքր գավթով, և միաբանության սենյակները։ Վանքն ունեցել է շրջապապարիսպ, որոնք դեռևս անցյալ դարավերջին կիսավեր էին։ Բոլոր շինությունները կառուցված են անմշակ քարով, կրաշաղախով։

 Կալվածքներ 
Հիշյալ երկու վտակների միջև ընկած ողջ տարածքը՝ «մի քանի օրավար պատուական հողեր», պատկանելիս է եղել վանքինԲարխուտարեանց Մ, Արցախ, Բագու, 1895, էջ 277։ 1886 թվականին վանքի կալվածքը բաղկացած էր վարելահողից և անտառիցՀայաստանի ազգային արխիվ, ֆ. Պ56, ց. 18, գ. 138, թ. 100-101։

 Ծանոթագրություններ 

Կատեգորիա:Գյոյգյոլի շրջանի վանքեր և եկեղեցիներ
Կատեգորիա:16-րդ դարի հայկական վանքեր և եկեղեցիներ
Կատեգորիա:Վանքեր այբբենական կարգով
Կատեգորիա:Ադրբեջանում ոչնչացված հայկական հուշարձաններ